
PËR LEJIMIN E INSPEKTORATIT QENDROR, SI AUTORITET KONTRAKTOR, PËR KRYERJEN E PROCEDURAVE TË PROKURIMIT DHE LIDHJEN E KONTRATËS, ME OBJEKT “RIKONSTRUKSION i AMBIENTEVE NË PËRDORIM” 

Në mbështetje të nenit 100 të Kushtetutës, të nenit 75 të ligjit nr. 9643, datë 20.11.2006 “Për prokurimin publik”, të ndryshuar, të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të ligjit nr. 10 487, datë 5.12.2011 “Për buxhetin e vitit 2012”, të ndryshuar, me propozimin e Kryeministrit, Këshilli i Ministrave

VENDOSI:

1. Lejimin e Inspektoratit Qendror, si autoritet kontraktor, për kryerjen e procedurave të prokurimit dhe lidhjen e kontratës, brenda datës 20.12.2012, me fondet e miratuara në buxhetin e vitit 2012, për objektin “Rikonstruksion i ambienteve të dhëna në përdorim për Inspektoratin Qendror”, me fond limit 7 485 190 (shtatë milionë e katërqind e tetëdhjetë e pesë mijë e njëqind e nëntëdhjetë) lekë, pa TVSH.
2. Ngarkohen Ministria e Financave, Inspektorati Qendror dhe Agjencia e Prokurimit Publik për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

